CELEX: C2005/132/50
Language: sk
Date: 2005-05-28 00:00:00
Title: Uznesenie Súdu prvého stupňa zo 16. februára 2005 vo veci T-142/03, Fost Plus VZW proti Komisii Európskych spoločenstiev (Žaloba o neplatnosť — Žaloba podaná právnickou osobou — Akt, ktorý sa jej jednotlivo dotýka — Rozhodnutie 2003/82/ES — Ciele zhodnocovania a recyklovania materiálov a odpadov z obalov — Smernica 94/62/ES — Neprípustnosť)

28.5.2005   
            
            
               SK
            
            
               Úradný vestník Európskej únie
            
            
               C 132/28
            
         
      UZNESENIE SÚDU PRVÉHO STUPŇA
   
   zo 16. februára 2005
   vo veci T-142/03, Fost Plus VZW proti Komisii Európskych spoločenstiev (1)
   
   (Žaloba o neplatnosť - Žaloba podaná právnickou osobou - Akt, ktorý sa jej jednotlivo dotýka - Rozhodnutie 2003/82/ES - Ciele zhodnocovania a recyklovania materiálov a odpadov z obalov - Smernica 94/62/ES - Neprípustnosť)
   (2005/C 132/50)
   Jazyk konania: holandčina
   Vo veci T-142/03, Fost Plus VZW, so sídlom v Bruseli (Belgicko), v zastúpení: P. Wytinck a H. Viaene, advokáti, proti Komisii Európskych spoločenstiev, (splnomocnení zástupcovia: M. van Beek a M. Konstantidinis, ktorí si zvolili adresu na doručovanie v Luxemburgu), predmetom ktorej je zrušenie článku 1 rozhodnutia Komisie 2003/82/ES z 29. januára 2003, ktorým sa potvrdzuje opatrenie oznámené Belgickom v súlade s článkom 6 ods. 6 smernice Európskeho parlamentu a Rady 94/62/ES o obaloch a odpadoch z obalov (Ú. v. ES L 31, s. 32), Súd prvého stupňa (tretia komora), v zložení počas porady súdu: predseda komory J. Azizi, sudcovia M. Jaeger a F. Dehousse, tajomník: H. Jung, vydal dňa 16. februára 2005 uznesenie, ktorého výrok znie:
   
               1.
            
            
               Žaloba sa zamieta ako neprípustná.
            
         
               2.
            
            
               Žalobkyňa znáša vlastné trovy konania, ako aj trovy konania žalovanej.
            
         
      (1)  Ú. v. EÚ C 146, 21.6.2003